b'\n_START_ARTICLE_\nArvydas Macijauskas\n_START_SECTION_\nUra\n_START_PARAGRAPH_\nMacijauskas aloitti koripallon KK Nept\xc5\xabnasin juniorijoukkueissa ja nousi edustusjoukkueeseen kaudeksi 1996\xe2\x80\x931997. Viimeisell\xc3\xa4 Nept\xc5\xabnas-kaudella h\xc3\xa4n teki Liettuan koripalloliigassa 15,4 pistett\xc3\xa4 ottelu kohden. Vuonna 1999 Macijauskas siirtyi BC Lietuvos Rytasiin, jota h\xc3\xa4n edusti nelj\xc3\xa4 kautta. Kaudeksi 2003\xe2\x80\x932004 Macijauskas liittyi espanjalaisen Tau Ceramican joukkueeseen. Tau Ceramicassa Macijauskas pelasi ensimm\xc3\xa4ist\xc3\xa4 kertaa Euroliigaa ja voitti heti ensimm\xc3\xa4isell\xc3\xa4 kaudellaan liigan korikuninkuuden._NEWLINE_H\xc3\xa4n pelasi Tau Ceramicassa my\xc3\xb6s seuraavan kauden, mutta elokuussa 2005 Macijauskas siirtyi New Orleans Hornetsiin. H\xc3\xa4n sai seurassa vain v\xc3\xa4h\xc3\xa4n peliaikaa ja l\xc3\xa4hti kauden j\xc3\xa4lkeen seurasta. Kes\xc3\xa4ll\xc3\xa4 2006 Macijauskas siirtyi Olympiakosiin, mutta k\xc3\xa4rsi lukuisista loukkantumisista._NEWLINE_Vuonna 2008 Macijauskas loukkaantui pelattuaan seuransa harjoitusten ulkopuolella, jolloin Olympiakos haastoi Macijauskasin oikeuteen, koska sen mukaan Macijauskas oli rikkonut sopimusehtoja. Olympiakos voitti oikeudenk\xc3\xa4ynnin ja s\xc3\xa4\xc3\xa4styi t\xc3\xa4ll\xc3\xb6in 4,4 miljoonan palkkamaksuilta. Vuosina 2008\xe2\x80\x932010 Macijauskas ei pelannut ollenkaan ja ilmoitti lopettamisestaan kes\xc3\xa4kuun alussa 2010._NEWLINE_Macijauskas pelasi maajoukkueessa vuosina 2003\xe2\x80\x932006. H\xc3\xa4n voitti kultaa vuoden 2003 EM-kisoista, jonka lis\xc3\xa4ksi h\xc3\xa4n oli mukana vuoden 2004 olympialaisissa sek\xc3\xa4 vuoden 2006 MM-kisoissa.'